**ארנסט אוגוסט, נסיך הנובר** (בגרמנית: **Ernst August (V.) von Hanover**; ‏נולד ב-26 בפברואר 1954), הוא בנו של ארנסט אוגוסט הרביעי, נסיך הנובר וראש בית הנובר משנת 1987.

ביוגרפיה
--------

ארנסט אוגוסט נולד בהנובר ב-26 בפברואר 1954, לארנסט אוגוסט, נסיך הנובר ולאורטרוד, נסיכת שלזוויג-הולשטיין-זונדרבורג-גליקסבורג, בתם של אלברכט, נסיך שלזוויג-הולשטיין-זונדרבורג-גליקסבורג והרטה, נסיכת איזנבורג-בידינגן.

ב-28 באוגוסט 1981 התחתן ארנסט אוגוסט עם שנטאל הוכולי השווייצרית, בתם של יוהאן גוסטב הוכולי ורוזמרי למבק, לאחר שקיבל את אישור אביו להינשא, כדי שהנישואים ייחשבו לנישואים לגיטימיים, ונולדו להם 2 ילדים.

לאחר מותו של אביו בשנת 1987 ירש ארנסט אוגוסט את תאריו, והפך לראש בית הנובר. בשנת 1988 התאבדה גיסתו הרוזנת איזבל פון ת'ורן וללוסינה-קומו-ורצ'לי, ובעקבות כך ביקש ממנו אחיו לודוויג רודולף, נסיך הנובר שיאמץ את בנו אוטו היינריך. זמן קצר לאחר מכן התאבד גם לודוויג רודולף, אולם ילדו אומץ על ידי הורי אשתו, ולא כפי שרצה שיאומץ על ידי ארנסט אוגוסט.

בשנת 1997 התגרש ארנסט אוגוסט מאשתו, בעקבות טענתה כי בגד בה, וב-23 בינואר 1999 התחתן ארנסט אוגוסט עם קרוליין, נסיכת מונקו, בתם של רנייה השלישי, נסיך מונקו וגרייס קלי, לאחר שקיבל אישור מבית המלוכה הבריטי, ממשלת צרפת וחמיו נסיך מונקו, ונולדה להם בת אחת.

ארנסט אוגוסט היה מעורב בכמה פרשיות, וביניהם מקרה בו השתין על הביתן הטורקי באקספו 2000 ומקרה נוסף בו היה מעורב בקטטה, במהלכה הכה אדם עם פרקי אצבעותיו[דרושה הבהרה] וגרם לו לפגיעה חמורה.

ב-3 באפריל 2005 אושפז ארנסט אוגוסט בשל דלקת לבלב חריפה, ולמחרת נכנס לתרדמת, אולם כעבור תקופה קצרה החלים וחזר להיראות בציבור. בשנת 2009 נפרדו ארנסט אוגוסט וקרוליין, אולם לאחר תקופה קצרה השלימו השניים וחזרו להתגורר יחד.

משפחתו
------

ב-28 באוגוסט 1981 התחתן ארנסט אוגוסט עם שנטאל הוכולי, בתם של יוהאן גוסטב הוכולי ורוזמרי למבק, ממנה יש לו 2 ילדים:

* ארנסט אוגוסט, נסיך הנובר (נולד ב-1983)
* כריסטיאן, נסיך הנובר (נולד ב-1985)

ב-23 בינואר 1999 התחתן ארנסט אוגוסט עם קרוליין, נסיכת מונקו, בתם של רנייה השלישי, נסיך מונקו וגרייס קלי, ממנה נולדה לו בת אחת:

* אלכסנדרה, נסיכת הנובר (נולדה ב-1999)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ארנסט אוגוסט, נסיך הכתר של הנובר |   | תירה, נסיכת דנמרק |   | וילהלם השני, קיסר גרמניה |   | אוגוסטה ויקטוריה, קיסרית גרמניה ומלכת פרוסיה |   | פרידריך, דוכס שלזוויג-הולשטיין-זונדרבורג-גליקסבורג |   | אדלהייד, נסיכת שאומבורג-ליפה |   | ברונו, נסיך איזנבורג-בידינגן השלישי |   | ברטה, רוזנת קסטל-רודנהאוזן |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | ארנסט אוגוסט, דוכס בראונשווייג |   |   |   |   |   | ויקטוריה לואיזה, נסיכת פרוסיה |   |   |   |   |   | אלברכט, נסיך שלזוויג-הולשטיין-זונדרבורג-גליקסבורג |   |   |   |   |   | הרטה, נסיכת איזנבורג-בידינגן |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | ארנסט אוגוסט, נסיך הנובר |   |   |   |   |   |   |   |   |   |   |   |   |   | אורטרוד, נסיכת שלזוויג-הולשטיין-זונדרבורג-גליקסבורג |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **ארנסט אוגוסט, נסיך הנובר** |
|

קישורים חיצוניים
----------------

* האתר הרשמי של בית הנובר (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1034746243
* VIAF: 303065048
* WorldCat: viaf-303065048

 |